Diari Oficial de la Generalitat Valenciana


Sumari del DOGV 3260, del 09-06-1998 (1998/4637)

Informació pública de la modificació puntual de la unitat d'execució número 25 del Pla General d'Ordenació Urbana de Benicàssim i alternativa tècnica del programa per al desenvolupament de la unitat d'execució amb projecte d'urbanització i reparcel.lació.
---------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3260

Data del DOGV
:   09-06-1998

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1998/4637


Organisme emissor
:   Ajuntament de Benicàssim

Tipus de document
:   Anunci

Informació pública de la modificació puntual de la unitat d'execució número 25 del Pla General d'Ordenació Urbana de Benicàssim i alternativa tècnica del programa per al desenvolupament de la unitat d'execució amb projecte d'urbanització i reparcel.lació. [1998/A4637]
  
Amb data 30 d'abril de 1998, el Ple de l'Ajuntament de Benicàssim va acordar exposar al públic, per a la seua tramitació conjunta, la modificació puntual número 20 de la unitat d'execució número 25 del Pla General d'Ordenació Urbana de Benicàssim, així com l'alternativa tècnica del programa per al desenvolupament de la unitat d'execució número 25 amb projecte d'urbanització i de reparcel.lació, elaborat per l'Agrupació d'Interés Urbanístic, que demana l'adjudicació preferent.
  
D'acord amb els articles 38, 46.3, 53, 55 i 69 de la Llei Reguladora de l'Activitat Urbanística, se sotmet a informació pública durant el termini d'un mes la modificació número 20 del Pla General d'Ordenació Urbana de Benicàssim, i per 20 dies l'alternativa tècnica del programa per al desenvolupament de la unitat d'execució número 25 del sòl urbà de Benicàssim, així com el projecte d'urbanització, reparcel·lació i estatuts de l'Agrupació d'Interés Urbanístic.
  
Aquells propietaris que obtinguen la seua adjudicació en proindivís podran exercir l'opció prevista en l'article 70.d de la Llei Reguladora de l'Activitat Urbanística (requeriments recíprocs amb la finalitat d'evitar la proindivisió).
  
L'expedient podrà ser examinat al Departament d'Urbanisme d l'Ajuntament de Benicàssim (c/ Metge Segarra núm. 4), i durant l'esmentat termini es podran presentar al·legacions i alternatives tècniques.
  
Durant els cinc dies següents al termini del període esmentat, els interessats podran presentar les proposicions juridicoeconòmiques que creguen convenients al Registre General d'aquest Ajuntament, en plica tancada i amb la documentació que s'assenyala en els apartats c) i d) de l'article 32 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
  
L'acte d'obertura de pliques tindrà lloc a L'Ajuntament, a les 13.00 hores de la següent data hàbil a la finalització del termini per a presentar-les (si fóra dissabte passaria al dilluns següent). Durant els 10 dies següents a l'obertura de pliques podran ser objecte de consulta i al·legacions totes les actuacions de l'expedient.
  
Així mateix, es publica el present edicte per als interessats que siguen desconeguts, s'ignore el lloc de notificació o, havent-se intentat aquesta, no s'haja pogut efectuar, de conformitat amb el que s'estableix en els articles 59.4 i 61 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. Cosa que se'ls notifica advertint-los que, durant el mateix termini i condicions recollides en el paràgraf anterior del present edicte, poden presentar-se les al·legacions o alternatives al programa, projecte d'urbanització o al projecte de reparcel·lació.
  
Cosa que es publica per a general coneixement, de conformitat amb el que estableix l'article 46 i concordants de la Llei 6/1994, de la Generalitat Valenciana, Reguladora de l'Activitat Urbanística.